На основу  члана 14. Правилника Ротари клуба “Ниш Центар” Управни одбор Ротари клуба “Ниш Центар”  на својој седници одржаној дана          2010. године, доноси

П Р О Ц Е Д У Р Е

О ИСПЛАТИ НАДОКНАДА ЗА ПУТОВАЊА

ЧЛАНОВИМА РОТАРИ КЛУБА НИШ ЦЕНТАР
Члан 1

Овим процедурама регулишу се посете догађајима и свечаностима које организују други Ротари клубови у земљи, начин избора клупске делегације и надокнаде трошкова за котизације и поклоне, у Ротари клубу Ниш Центар (у даљем тексту: Клуб).

Члан 2 

Клуб формира делегације које ће у име Клуба посетити следеће свечаности и догађаје у земљи, а које организују Ротари клубови, и то:

1.
Чартер-свечаности новооснованих Ротари клубова, 

2.
Годишњу ПЕТС-конференцију (март-април-мај), 

3.
Годишњи семинар Ротари фондације (новембар-децембар), 

4.
Годишњу Дистрикт-конференцију (март-април-мај).

Члан 3

На чартер-свечаност новооснованог Ротари клуба, иде делегација од најмање једног Ротаријанца. Састав делегације одређује и именује председник Клуба, а у складу са израженим жељама чланова и уз евентуалне претходне консултације са члановима Управног одбора. 
Средства у висини од једне котизације  опредељују се из клупске касе у ту сврху. Уколико делегацију чини више чланова, средства за све остале котизације сносе чланови делегације и она се не надокнадјују.
Средства за путне трошкове  надокнађују се у висини цене 10 литара бензина на пређених 100 километара. 

Члан 4

На годишњице клубова, као и акције других клубова може да оде делегација са једним возилом. Средства за котизације се не надокнадјују, а трошкови превоза се надокнађују у висини цене 10 литара бензина на пређених 100 километара. 

Члан 5

На годишњу ПЕТС конференцију имају обавезу да оду долазећи председник и долазећи секретар Клуба. 
Средства у висини од две котизације опредељују се из клупске касе у ту сврху. 
Средства за путне трошкове се надокнађују у висини цене 10 литара бензина на пређених 100 километара. 
Трошкови смештаја се надокнадјују у складу са Одлуком Управног одбора.

Члан 6

На годишњи семинар Ротари фондације имају обавезу да иду председник Клуба, секретар Клуба и председник Комитета за односе са Ротари фондацијом.
Средства за путне трошкове се надокнађују у висини цене 10 литара бензина на пређених 100 километара. 

Члан 7

На годишњу Дистрикт конференцију имају обавезу да оду актуелни председник и следећи председник. 
Средства за путне трошкове се надокнађују у висини цене 10 литара бензина на пређених 100 километара. 

Члан 8

Чланови клупске делегације који путују на свечаности из чланова 3 и 5 ове Процедуре, носе на поклон клупску заставицу, нешто од клупског репрезентативног материјала и поклон. Средства за поклон иду на терет клупске касе.

Члан 9

У изузетним ситуацијама, део трошкова за које није предвиђена надокнада овим процедурама, се може надокнадити, на основу посебне одлуке Управног одбора, после подношења одговарајућег захтева.

Члан 10

Ове Процедуре усваја и тумачи Управни одбор. Процедуре ступају на снагу даном усвајања на састанку Управног одбора.

Председник

